**ინფორმაცია**

**„სახელმწიფო აუდიტის სამსახურის მიერ საქართველოს 2021 წლის სახელმწიფო ბიუჯეტის შესრულების წლიური ანგარიშის შესახებ მომზადებულ მოხსენებაში წარმოდგენილი შენიშვნებისა და რეკომენდაციების საბიუჯეტო პროცესში გათვალისწინების შესაძლებლობის თაობაზე“ საქართველოს მთავრობის სამოქმედო გეგმის განსაზღვრის შესახებ" საქართველოს მთავრობის 2022 წლის 10 ოქტომბრის N1842 განკარგულებით განსაზღვრული საქართველოს მთავრობის სამოქმედო გეგმის შესრულების შესახებ**

|  | **რეკომენდაცია** | **განხორციელების ვადები** | **პასუხისმგებელი უწყება** | **ინდიკატორი** | **რეკომენდაციის გათვალისწინების შესაძლებლობა** |
| --- | --- | --- | --- | --- | --- |
|  | **საქართველოს ფინანსთა სამინისტროს** | | | | | |
| 1 | მიზანშეწონილია, სახელმწიფო ბიუჯეტის კანონზე თანდართულ „ფისკალური რისკების ანალიზის დოკუმენტში“ წარმოდგენილი იქნეს ინფორმაცია სახელმწიფოს მიმართ არსებული სამართლებრივი დავებიდან მომდინარე რისკებისა და ფისკალურ პარამეტრებზე მათი  პოტენციური გავლენის შესახებ. | 2022 წელი | საქართველოს ფინანსთა სამინისტრო | 2023 წლის სახელმწიფო ბიუჯეტი - ფისკალური რისკების ანალიზის დოკუმენტი, რომელიც გამოქვეყნებულია საქართველოს ფინანსთა სამინისტროს ვებგვერდზე. https://mof.ge/5603  <https://mof.ge/images/File/2023-Biujeti/23-12-2022/danartebi/17.FRS_2022_29.11.2022.docx> | შესრულებულია |
| 2 | მიზანშეწონილია, კაპიტალური პროექტების შესრულების მდგომარეობის შესახებ მეთოდოლოგიით განსაზღვრული პერიოდული ანგარიშების მომზადება და მათი წარმოდგენა სახელმწიფო ბიუჯეტის შესრულების კვარტალურ ანგარიშებთან ერთად. | 2022-2025 წწ. | საქართველოს ფინანსთა სამინისტრო | შესაბამისი წლის სახელმწიფო ბიუჯეტი და შესრულების ანგარიშები, რომელიც გამოქვეყნებულია საქართველოს ფინანსთა სამინისტროს ვებგვერდზე. | მსოფლიო ბანკთან და ევროკავშირთან თანამშრომლობის ფარგლებში 2016 წლიდან მიმდინარეობს საინვესტიციო პროექტების მართვის რეფორმა. შემუშავებულია საინვესტიციო პროექტების მართვის გზამკვლევი და მეთოდოლოგია, 2017 წლიდან უცხოელი ექსპერტების მიერ ტარდება ტრენინგები და სამუშაო შეხვედრები. 2022 წელს ტექნიკური დახმარების პროექტის ფარგლებში, უცხოელი ექსპერტების მიერ ჩატარდა ტრენინგები მხარჯავი დაწესებულებების წარმომადგენლებისთვის, ასევე, დამატებით სამუშაო შეხვედრები კონკრეტული საინვესტიციო პროექტების განსახილველად ინიციატორ უწყებებთან, მათთვის შესაბამისი რეკომენდაციების გაცემის და პროექტების კონცეფციის ბარათების და გაანგარიშებების დახვეწის მიზნით.  გარდა ამისა, საერთაშორისო სავალუტო ფონდის (IMF) ტექნიკური დახმარების ფარგლებში მზადდება საინვესტიციო პროექტების მართვის შეფასება - PIMA.  აღნიშნული შეფასების, საერთაშორისო გამოცდილებისა და არსებული პრაქტიკის გათვალისწინებით დამტკიცდა საინვესტიციო/კაპიტალური პროექტების მართვის მეთოდოლოგია (საქართველოს მთავრობის 16 თებერვლის N65 დადგენილება), რომლითაც დადგინდა შესაბამისი კატეგორიის პროექტისთვის წარმოსადგენი ინფორმაციის ნუსხა, საინვესტიციო/კაპიტალური პროექტების მართვის სასიცოცხლო ციკლის შესაბამის ეტაპზე. დაკორექტირდა პროექტის კონცეფციის ბარათი, არსებული პრაქტიკის და საერთაშორისო გამოცდილების გათვალისწინებით, მათ შორის აისახა კლიმატის ცვლილებასთან დაკავშირებული და გენდერული საკითხები. მეთოდოლოგიით მიხედვით დაინერგება შესრულების ანგარიშების მომზადების მექანიზმები და ეტაპობრივად გამოქვეყნდება შესაბამისი ინფორმაცია. |
| 3 | მნიშვნელოვანია, ფინანსთა სამინისტრომ შეიმუშაოს საგარეო საკრედიტო წყაროებიდან მობილიზებული რესურსის გადასესხების პოლიტიკა/პოლიტიკის დოკუმენტი, რომელშიც აისახება გადასესხების პროცესის სრული ციკლი და შესაბამისად, უზრუნველყოფს გამჭვირვალე და ერთგვაროვანი მიდგომის ჩამოყალიბებას აღნიშნული პროცესის თითოეული ეტაპისთვის. |  | საქართველოს ფინანსთა სამინისტრო |  | ამ ეტაპზე საგარეო წყაროებიდან სესხის აღება და შემდეგ მისი გადასესხებაზე გადაწყვეტილება წარმოადგენს დონორთან სასესხო ხელშეკრულების შეთანხმების ნაწილს და აღნიშნული პრაქტიკა თანხვედრაშია „საქართველოს სახელმწიფო, ავტონომიური რესპუბლიკის რესპუბლიკური და ადგილობრივი თვითმმართველი ერთეულის ბიუჯეტიდან მეწარმე იურიდიული პირების დაფინანსების წესისა და პრინციპების განსაზღვრის შესახებ“ 2017 წლის 28 დეკემბრის საქართველოს მთავრობის N2737 განკარგულებასთან. აღნიშნული განკარგულება ასევე განსაზღვრავს ზოგად წესს სახელმწიფო საწარმოებზე საბიუჯეტო სახსრების გადასესხებასთან მიმართებაში (გადასესხება შეზღუდულია ბიუჯეტიდან დაფინანსებაზე საოპერაციო ხარჯების 50%-ზე მეტი ოდენობით და ასევე თუ ბოლო 3 წლიდან 2 წელს მაინც ფიქსირდება ზარალი).  პარალელურად მიმდინარეობს სახელმწიფო საწარმოების რეფორმა. ეტაპობრივად, რეფორმის დასრულების შემდეგ, უფრო დაიხვეწება და გამჭვირვალე გახდება გადასესხების პროცესიც და შესაბამისად შესაძლებელია აქტუალური გახდეს გადასესხების პოლიტიკის დოკუმენტის შექმნის საკითხი.  ამასთან, მთავრობის ვალის მართვის სტრატეგიაში (2022-2025 წწ) ასახულია თუ რა შემთხვევაში და როგორ უნდა განხორციელდეს სახელმწიფო საწარმოებზე გადასესხების პროცესი. |
| 4 | მიზანშეწონილია, ფინანსთა სამინისტრომ შეიმუშაოს მიდგომა და სახელმწიფო ბიუჯეტის შესრულების წლიურ ანგარიშში წარმოადგინოს დეტალური ინფორმაცია:   * საგარეო საკრედიტო რესურსის ხარჯზე გაცემული სესხების პორტფელის მდგომარეობის შესახებ; * წლის განმავლობაში სახელმწიფო ბიუჯეტიდან სახელმწიფო საწარმოებზე მიმართული დაფინანსების მოცულობისა და მიზნობრიობის შესახებ. | 2023 წელი | საქართველოს ფინანსთა სამინისტრო | 2022 წლის სახელმწიფო ბიუჯეტის შესრულების ანგარიში, რომელიც გამოქვეყნებულია საქართველოს ფინანსთა სამინისტროს ვებგვერდზე. | „საგარეო საკრედიტო რესურსებიდან გაცემული სესხების მდგომარეობის შესახებ ინფორმაცია  განთავსებულია საქართველოს ფინანსთა სამინისტროს ვებ გვერდზე:  mof.ge/sakredito\_resursebidan\_gacemuli\_sesxebi; აღმიშნულთან დაკავშირებით მითითებულია 2022 წლის სახელმწიფო ბიუჯეტის შესრულების ანგარიშში.  რაც შეეხება სახელმწიფო საწარმოებს, საქართველოს საბიუჯეტო კოდექსში შეტანილი ცვლილების შესაბამისად, დაგეგმილია სამთავრობო სეექტორისათვის მიკუთვნებული საწარმოების ხაზინის მომსახურებაზე გადმოსვლა 2026 წლამდე, ეტაპობრივად. საქართველოს საბიუჯეტო კოდექსის საფუძველზე, მიმდინარე წელს საქართველოს ფინანსთა მინისტრის ბრძანებით დამტკიცდა სახელმწიფო საწარმოების სექტორიზაციის რეესტრი, ასევე სამთავრობო სექტორისთვის მიკუთვნებული სახელმწიფო საწარმოების მიერ საქართველოს ფინანსთა სამინისტროსთვის კვარტალურად და წლიურად წარსადგენი ინფორმაციის ნუსხა და მათი წარდგენის ვადები. მიმდინარეობს სამთავრობო სექტორისათვის მიკუთვნებული საწარმოების მიერ წარმოდგენილი მონაცემების ანალიზი. ცენტრალური ბიუჯეტის სამთავრობო სექტორისათვის მიკუთვნებული სახელმწიფო საწარმოების შემოსულობების და გადასახდელების შესახებ ინფორმაცია ნაწილობრივ წარმოდგენილია 2022 წლის ბიუჯეტის შესრულების ანგარიშის ცენტრალური ბიუჯეტის შესრულების მაჩვენებლებში (VII თავი), რომლის დაფარვის არეალიც დამატებით გაიზრდება შესრულების ანგარიშის საქართველოს პარლამენტისთვის წარდგენამდე.  ასევე, აღსანიშნავია, რომ მიმდინარე წლის 15 ივლისამდე დაგეგმილია სამთავრობო სექტორისთვის მიკუთვნებული სახელმწიფო საწარმოების სახელმწიფო ხაზინის მომსახურებაზე 2024-2025 წლებში ეტაპობრივად გადასვლის სამოქმედო გეგმის შემუშავება.  ამასთან, ფისკალური რისკების ანალიზის დოკუმენტი მოიცავს ინფორმაციას სახელმწიფო საწარმოებზე გაცემული დაფინანსების - სუბსიდიების შესახებ. სუბსიდიების მიზნობრიობის შესახებ ინფორმაცია ასახული იქნება 2024 წლის სახელმწიფო ბიუჯეტზე თანდართულ ფისკალური რისკების ანალიზის დოკუმენტში. |
|  | **საქართველოს მთავრობას** | | | | | |
|  | მიზანშეწონილია, ფორმალურად დამტკიცდეს პროგრამული ბიუჯეტის დანერგვის სამოქმედო გეგმა, სადაც გაწერილი იქნება რეფორმის ფარგლებში განსახორციელებელი კონკრეტული აქტივობები შესაბამისი ვადებითა და პასუხისმგებელი უწყებებით. |  | საქართველოს მთავრობა |  | პროგრამული ბიუჯეტირების გაუმჯობესების მიმართულებით საერთაშორისო პარტნიორების მხარდაჭერით ხორციელდება ტრენინგები და სამუშაო შეხვედრები შერჩეულ სამინისტროებთან. პროგრამული ბიუჯეტის ფორმატი და შინაარსი ეტაპობრივად იხვეწება.  ამასთან, 2023 წლიდან საპილოტე რეჟიმში საჯარო ფინანსების მართვის რეფორმის ფარგლებში, ბიუჯეტის მართვის ელექტრონული სისტემა საშუალებას იძლევა მხარჯავმა დაწესებულებებმა თავიანთი პროგრამები/ქვეპროგრამები დააკავშირონ პოლიტიკის კლასიფიკატორთან (მაგ: გაეროს მდგრადი განვითარების მიზნები - SDG, კლიმატის ცვლილება, გენდერი და სხვა), რაც აისახება პროგრამული ბიუჯეტის დანართში.  ამასთან, საჯარო ფინანსების მართვის რეფორმის სტრატეგიის ფარგლებში პროგრამული ბიუჯეტის გაუმჯობესების მიმართულებით დაგეგმილია შესაბამისი ღონისძიებების განხორციელება. |